|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ ԳԼԽԱՎՈՐ ՔԱՐՏՈՒՂԱՐ** |
| *0010 Երևան Վ. Սարգսյան 3/8, հեռ. 594015**Էլ. փոստ sirvard.gevorgyan@justice.am* |

 № /19.2/51459-2023

 « 05» դեկտեմբերի 2023թ.

«ՋԻ-ԷՍ-ՍԻ» ՍՊԸ

տնօրեն Հայկ Ավետիսյանին

(Հասցե՝ ք. Երևան, Աճեմյան 18շ. 44 շին.

Էլ. Հասցե՝ hikvision.gsc@gmail.com, հեռ. 055-990-991)

ԾԱՆՈՒՑՈՒՄ

Պայմանագիրը միակողմանի լուծելու մասին

Հարգելի՛ պարոն Ավետիսյան,

Արդարադատության նախարարության (այսուհետ՝ Նախարարություն) և ՋԻ-ԷՍ-ՍԻ ՍՊ ընկերության (այսուհետ՝ Ընկերություն) միջև 19.06.2023 թվականին կնքվել է թիվ ՀՀԱՆ-ԲՄԱՊՁԲ-23/32.1 պայմանագիրը (այսուհետ՝ Պայմանագիր), համաձայն որի Ընկերությունը պարտավորվել է Պայմանագրով սահմանված կարգով, ծավալներով և ժամկետներում և համապատասխան հասցեով Նախարարությանը մատակարարել Պայմանագրի N 1 հավելվածով` Տեխնիկական բնութագիր-գնման ժամանակացույցով նախատեսված ապրանքը: Համաձայն Պայմանագրի՝ ապրանքի մատակարարման վերջնաժամկետը ս/թ հոկտեմբերի 24-ն էր, սակայն Ընկերության կողմից ապրանքը դեռևս չի մատակարարվել:

Հիմք ընդունելով Պայմանագրի 2.1.7-րդ կետը, այն է՝ «**Գնորդն իրավունք ունի միակողմանի լուծել պայմանագիրը (լրիվ կամ մասնակի), եթե Վաճառողն էականորեն խախտել է պայմանագիրը**» և Պայմանագրի 2.1.7.1-րդ կետի բ) պարբերությունը, այն է՝ «Վաճառողի կողմից պայմանագիրը խախտելն էական է համարվում, եթե ապրանքի մատակարարման ժամկետը խախտվել է 30 օրից ավել», Նախարարությունը **միակողմանի ամբողջությամբ լուծում է Պայմանագիրը:**

Տեղեկացնում եմ, որ Ընկերությունը պարտավոր է Պայմանագրի 6.2 կետի համաձայն վճարել տույժ **յուրաքանչյուր ուշացված աշխատանքային օրվա համար** մատակարարման ենթակա, սակայն չմատակարարված ապրանքի գնի 0,05 (զրո ամբողջ հինգ հարյուրերորդական) տոկոսի չափով՝ 48 600ՀՀ դրամ \* 29 օր (ս/թ հոկտեմբերի 25-ից մինչև դեկտեմբերի 04-ը՝ ներառյալ աշխատանքային օրերը) = **1 409 400 ՀՀ դրամ**, սույն ծանուցումը ստանալուց հետո 5 (հինգ) բանկային օրվա ընթացքում՝ ՀՀ ֆինանսների նախարարության կողմից բացված գանձապետական 900005028106 հաշվեհամարին:

Հայտնում եմ Ձեզ, որ «Գնումների մասին» օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում։ Ընդ որում  սույն կետում նշված որոշումը պատվիրատուի ղեկավարը կայացնում է գնման ընթացակարգը չկայացած հայտարարվելու կամ կնքված պայմանագրի վերաբերյալ հայտարարությունը հրապարակելու կամ պայմանագիրը միակողմանի լուծելու մասին հայտարարությունը (ծանուցումը) հրապարակելու օրվան հաջորդող տասներորդ օրը: Որոշումը կայացվելուն հաջորդող օրը այն գրավոր տրամադրվում է լիազորված մարմնին և մասնակցին: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում որոշումն ստանալուն հաջորդող քառասուներորդ օրվան հաջորդող հինգերորդ օրը, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` տվյալ դատական գործով եզրափակիչ դատական ակտն ուժի մեջ մտնելու օրվան հաջորդող հինգերորդ օրը, եթե դատական քննության արդյունքով որոշման կատարման հնարավորությունը չի վերացել:

Ընդ որում, եթե՝

* **սույն կետով նախատեսված՝ լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարել է պայմանագրի և (կամ) որակավորան ապահովման գումարը, ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին.**
* մասնակցի կամ պայմանագիրը կնքած անձի կողմից պայմանագրի և (կամ) որակավորան ապահովման գումարի վճարումն իրականացվել է լիազորված մարմնին որոշումը ներկայացվելու վերջնաժամկետը լրանալուց հետո, բայց ոչ ուշ, քան մասնակցին կամ պայմանագիր կնքած անձին ցուցակում ներառելու վերջնաժամկետը լրանալու օրը, ապա պատվիրատուն դրա մասին գրավոր տեղեկացնում է լիազորված մարմին, որի հիման վրա մասնակիցը չի ներառվում ցուցակում:

 Սույն ծանուցումը Պայմանագրի 8.9-րդ կետի համաձայն հրապարակվում է www.procurement.am հասցեով գործող ինտերնետային կայքի «Պայմանագրերը միակողմանի լուծելու մասին ծանուցումներ» բաժնում:

 **ՍԻՐՎԱՐԴ ԳԵՎՈՐԳՅԱՆ**

Կատարող` Գնումների կազմակերպման բաժին

Հեռ. (010) 594-104